ג'יימס ל. ברוקס

ג'יימס לורנס ברוקס (באנגלית: James Lawrence Brooks; נולד ב-9 במאי 1940) הוא במאי קולנוע ובמאי טלוויזיה, מפיק, תסריטאי ויוצר סדרות וסרטים אמריקאי-יהודי, זוכה פרס אוסקר ופרס גלובוס הזהב.

קורות חיים 
ברוקס נולד בשנת 1940 למשפחה יהודית בניו ג'רזי, ארצות הברית. כשהיה קטן עברה משפחתו לברוקלין, ניו יורק.

ברוקס החל את הקריירה הטלוויזיונית שלו ככתב חדשות ברשת CBS. בשנת 1964, מספר שנים לאחר מכן, הוא נשכר על ידי רשת ABC ליצור תוכנית, שבהמשך נקראה "המופע של מרי טיילר מור", שהייתה אחת מתוכניות הטלוויזיה המצליחות באמריקה באותן שנים. 

לקראת סוף שנות ה-70 החל ליצור סרטים, המפורסם שבהם באותן שנים הוא "תנאים של חיבה" שיצר בשנת 1983 בהשתתפות ג'ק ניקולסון, שירלי מקלין, דברה וינגר ודני דה ויטו הסרט זכה בחמישה פרסי אוסקר כולל הסרט הטוב ביותר, הבמאי הטוב ביותר והתסריט המעובד הטוב ביותר. שנה לאחר מכן הקים את חברת ההפקות "Gracie Films", שבה הפיק סדרות וסרטים, המפורסמים שבהם הם הסרט "הכי טוב שיש" ויצר יחד עם מאט גריינינג את הסדרה המצליחה הסדרה "משפחת סימפסון", שבה אף התארח באחד הפרקים כדמות וכמדובב.

בפברואר 2023 פרסם מגזין פורבס כי ברוקס, יחד עם מאט גריינינג מדורגים במקום החמישי ברשימת "אנשי הבידור המרוויחים ביותר" לשנת 2022 עם כ-105 מיליון דולר.

פילמוגרפיה מוכרת

סרטים
 להתחיל מחדש (1979)
 תנאים של חיבה (1983)
 ביג (1988)
 מלחמת רוז ברוז (1989)
 ג'רי מגווייר (1996)
 הכי טוב שיש (1997)
 איך אתם יודעים (2010)
 אלוהים, אתה שם? זאת אני, מרגרט (2023)

סדרות
 משפחת סימפסון
 מה עם ג'ואן?
 המופע של אנדי גריפית'
 המופע של טרייסי אולמן
 המופע של מרי טיילר מור
 המבקר
 טקסי

קישורים חיצוניים

הערות שוליים

ניו יורק: אישים
מפיקי קולנוע יהודים אמריקאים
במאי קולנוע יהודים אמריקאים
תסריטאי קולנוע יהודים אמריקאים
במאי משפחת סימפסון
זוכי אוסקר: הבימוי הטוב
זוכי אוסקר: התסריט המעובד הטוב
זוכי פרס גלובוס הזהב - התסריט הטוב
אישים שהונצחו בשדרת הכוכבים של הוליווד: טלוויזיה
זוכי אמי בפריים טיים: תסריט לקומדיה
זוכי אמי בפריים טיים: תסריט
עיתונאים יהודים אמריקאים
מפיקי טלוויזיה יהודים אמריקאים
במאי טלוויזיה יהודים אמריקאים
תסריטאי טלוויזיה יהודים אמריקאים
אמריקאים שנולדו ב-1940
זוכי פרס גילדת הכותבים של אמריקה: מפעל חיים: פרס לורל להישג תסריטאי
זוכי פרס גילדת הכותבים של אמריקה: מפעל חיים: פרס לורל להישג כתיבתי בטלוויזיה